b'\n_START_ARTICLE_\nNektar\n_START_PARAGRAPH_\nNektar (avledet fra latin nectar), honningnektar eller blomsterhonning er et sukkerholdig (sukrose, glukose og fruktose) sekret som ogs\xc3\xa5 inneholder alle de tjue aminosyrene og flere andre substanser, som organiske syrer, terpener, proteiner, vitaminer og ulike eteriske oljer med mer.\n_START_SECTION_\nNektarier\n_START_PARAGRAPH_\nNektarier er et kjertelvev som produserer og skiller ut nektar, ogs\xc3\xa5 kjent som b\xc3\xa5de plantekjertler og honningkjertler.\n_START_SECTION_\nFlorale nektarier\n_START_PARAGRAPH_\nNektar produseres i blomstenes florale nektarier og skilles ut i honninggjemmene, en sk\xc3\xa5l- eller sporeformet beholder som fins hos mange blomster med biotisk pollinering._NEWLINE_En s\xc3\xa5kalt nektarmark\xc3\xb8r (et merke med kontrastfarge eller en spesiell form) leder pollinerende individer til nektariene i en blomst. Nektaren fungerer som bel\xc3\xb8nning for bes\xc3\xb8kende, som regel insekter. For mange insekter er nektar en viktig en kilde til honning, for eksempel honningbier, humler, sommerfugler og nattsvermere, men ogs\xc3\xa5 kolibrier, honningetere og noen flaggermusarter h\xc3\xb8ster nektar og bidrar til den for planten viktige pollineringsprosessen.\n_START_SECTION_\nEkstraflorale nektarier\n_START_PARAGRAPH_\nOgs\xc3\xa5 ikke-blomstrende planter kan ha nektarier som produserer nektar. Slike nektarier kalles ekstraflorale nektarier (utenfor-blomster nektarier) og kan skilles ut p\xc3\xa5 ulike steder og deler av planten, som p\xc3\xa5 blader, stilker og ledd. Slik nektar har ingen misjon i pollineringsprosessen, men kan derimot v\xc3\xa6re en del av en plantes forsvarsstrategi. Det er eksempelvis kjent at noen arter maur utnytter slik nektar som en kilde til energi, og som takk for nektaren s\xc3\xa5 forsvarer mauren planten mot skadedyr, som ulike planteetere (for eksempel planteetende larver).\n_START_SECTION_\nEtymologi\n_START_PARAGRAPH_\nOrdet nektar stammer fra gresk mytologi og er avledet fra det latinske uttrykket nectar. De gamle grekerne regnet denne v\xc3\xa6sken som en \xc2\xabgudedrikk\xc2\xbb. Sammen med ambrosia (maten) skulle nektar (drikken) gi de greske gudene \xc2\xabud\xc3\xb8delighet og evig ungdom\xc2\xbb.'